《次韵叶左丞见寄 其四》
宋代·沈与求

胸中浩无垠，富贵公自有。厌居廊庙荣，戏习村野丑。

荒山披石林，它年齐岘首。杀鸡侑晨炊，炰羔行社酒。

此乐应独知，世味难可口。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。